Go ya ka dinyakišišo tša Barbara Oomen26 tše di dirilwego tikologong ya Sekhukhune, maloko a setšhaba tikologong yeo a rata Dikgoro tša Setšo go feta dikgorotsheko tša semolao goba tša bomasetrata.27 Dipersente tše 65 tša bao ba arabilego dipotšišo tša malebana le "Dikgorotsheko tša Magoši" di rata gore diphapano goba melato ya bona e ahlolwe dikgorong tša setšo. Se se bontšha gore batho ba go dula dinagamagaeng ba thabela tsela yeo melato ya bona e sekwago ka gona ka gobane yona tsela yeo e kgonthiša gore melato e phethwe ka bonako. Taba ye nngwe ye e dirago gore batho ba rate Dikgoro tša Setšo ke gore di šomišza polelo yeo e kwešišwago ke setšhaba seo se amegago. Tate o tšere nako a swerwe ke bolwetši bja pelo; ke gopola ke mo etela sepetlele gatee goba gabedi ge ke sa le ngwana. Eupša ke be ke sa lemoge go ba kotsi ga bolwetši bja gagwe. Ke be ke na le mengwaga e senyane ge tate a be a hlokofala ka baka la bolwetši bja pelo.